Motî:sipitant - Wikipedia

# Motî:sipitant

### Èn årtike di Wikipedia.

sipitant u espitant / spitant, e

I. [addj. & o.f.n.]

1. ki n' sait dmorer al minme plaece. Ci gamén la est spitant come ene trûte. Dissu les sovrondes, djinteyès arondes, Fijhoz vos amours påjhirmint, sins tapaedje, Po k' i nos vegne ses spitants ptits djonnes Dins èn an, bén seur, so l' difén d' avri (H. Lerutte). Li spitante djonnesse, ni oizant moti, Est la, l' boke å lådje, ki les louke tourner (H. Simon). F. vif (ve), remuant(e), sémillant(e), pétulant(e), fringant(e). >> ene crapåde k' est trop spitante: ene djonne feye ki n' est nén rezervêye assez.

2. malén (ene), bén dispierté (êye). C' est ene sipitante kimere. F. déluré(e).

3. arnåjhe. C' est ene foirt sipitante gamene. Tot fjhant l' tour des tombes di vos parints, Vos les rvoeroz adon tertos l' onk après l' ôte, Les ptits, kéyès spitants, les grands, come vos strimant, Et vs diroz po tchaeconk, d' ene façon foirt devote, Ene påter, ene åvé sins pus plorer, portant (A. Mossiat). F. espiègle.

4. foirt, k' a fire aleure. Il est co bén spitant po si ådje. C' est ene sipitante cavale, plinne di feu, presse a peter des cwate fiers (J.P. Dumont). F. alerte, agile, vigoureux (se).

5. k' est vite mwais. rl a: nén aduzåve. F. nerveux (se), excité, irritable, susceptible, irascible.

6. ki rmouwe tofer po trover des nouvès idêyes. Dji n' a måy veyou on si sptitant PDG. Avou on lingaedje da sinne, li culteure walone serè ritche et spitante, et s' pôrans ns djouwer nosse role di peupe dins l' Urope di dmwin (L. Hendschel). F. dynamique, énergique, entreprenant(e).

7. ki va rade, tot cåzant d' on djouweu, d' on djouwaedje, d' ene tchanson. On-z a yeu droet a do spitant fotbal. Li pus spitant, li pus subtil, li pus fel djouweu di tote l' ekipe do Standård. I s' pout bén k' Bovy aveut conté ki s' tchant des Walons n' sereut nén si spitant; k' i s' atindeut a ene sacwè d' pus nôbe (E. Sullon). F. dynamique, rapide, leste.

8. ki spite li feu. Et pu gn a des beas djonnes k' ont leus ouys si spitants Ki les cmeres do viyaedje è rovièt leus galants, les bierdjîs (J. Brel, rat. pa L. Mahin). rl a: rlujhant, riglatixhant. F. étincelant(e), scintillant(e), éblouissant(e).

9. (imådjereçmint) ki spite li dzir. C' esteut-st ene bele pitite sipitante comere; ses ouys, ossu noers ki ses tchveas, riglatixhént come des gayets (J.P. Dumont).

II. spitant [o.n.] sûtisté, raddisté po tuzer, po carculer, po bouter. C' est on båbåd, i n' a nou spitant. rl a: spite. F. dynamisme, vitalité, énergie.

Disfondowes: s(u)pitant, s(i)pitant, s(u)pitont, (è)spitant, (i)spitant, s(ë)pitant.

Prin del pådje «http://wa.wikipedia.org../../../s/i/p/Mot%C3%AE%7Esipitant.html»

##### Views

- Årtike
- Copene
- Modêye d' asteure

##### Cweri